STANOVISKO KOMISIEpodľa článku 294 ods. 7 písm. c) Zmluvy o fungovaní Európskej úniek zmene[-nám] a doplneniu[-niam] Európskeho parlamentuv pozícii Rady týkajúcej sa návrhu NARIADENIE EURÓPSKEHO PARLAMENTU A RADYo umiestňovaní biocídnych výrobkov na trh a ich používaní /* COM/2012/0135 final - 2009/0076 (COD) */





2009/0076 (COD) STANOVISKO KOMISIE podľa článku 294 ods. 7 písm. c) Zmluvy o fungovaní Európskej únie k zmene[-nám] a<LWCR:NBS>doplneniu[-niam] Európskeho parlamentu v pozícii Rady týkajúcej sa návrhu NARIADENIE EURÓPSKEHO PARLAMENTU A RADY o umiestňovaní biocídnych výrobkov na trh a ich používaní 1. Úvod V článku 294 ods. 7 písm. c) Zmluvy o fungovaní Európskej únie sa stanovuje, že Komisia vydá stanovisko k zmenám a doplneniam, ktoré navrhol Európsky parlament počas druhého čítania. Komisia predkladá svoje stanovisko k zmenám a doplneniam, ktoré navrhol Parlament. 2. Chronológia Komisia 12. júna 2009 predložila Európskemu parlamentu a Rade na schválenie prostredníctvom postupu spolurozhodovania, ako sa ustanovuje v článku 251 Zmluvy o ES, návrh nariadenia o umiestňovaní biocídnych výrobkov na trh a ich používaní. Hospodársky a sociálny výbor predložil svoje stanovisko 17. februára 2010. Európsky parlament prijal pozíciu v prvom čítaní 22. septembra 2010. Rada dosiahla politickú dohodu o návrhu 20. decembra 2010 a prijala svoju spoločnú pozíciu 21. júna 2011. COREPER poskytol svoj súhlas s kompromisom z druhého čítania 23. novembra 2011. Európsky parlament prijal svoje legislatívne uznesenie v druhom čítaní 19. januára 2012. 3. Cieľ návrhu Komisie Cieľom navrhovaného nariadenia je zlepšiť fungovanie vnútorného trhu s biocídnymi výrobkami a súčasne zabezpečiť vysokú úroveň ochrany životného prostredia a ľudského zdravia. Návrh sa zameriava na nápravu viacerých slabých stránok, ktoré sa zistili počas prvých 8 rokov vykonávania smernice 98/8/ES, s cieľom znížiť náklady na dosiahnutie súladu, predísť problémom s pripravovaným postupom povoľovania a vzájomného uznávania výrobkov a aktualizovať a prispôsobiť tento nástroj novému politickému vývoju. 4. Stanovisko Komisie k zmenám a doplneniam Európskeho parlamentu Európsky parlament prijal na svojom plenárnom zasadaní 19. januára 2012 kompromisný balík návrhov, na ktorom sa dohodol s Radou s cieľom dosiahnuť dohodu v druhom čítaní. Tieto zmeny a doplnenia sa týkajú najmä týchto bodov: – kritérií vylúčenia aktívnych látok zo schvaľovacieho procesu; – rozsahu pôsobnosti centralizovaného postupu EÚ pre biocídne výrobky, – väčšej flexibility, pokiaľ ide o požiadavky na údaje, a zníženia miery testovania na stavovcoch, – požiadaviek na označovanie ošetrených výrobkov; – uverejňovania správ a šírenia informácií, – úloh pripisovaných Európskej chemickej agentúre a základu pre úhradu poplatkov tejto agentúre. Komisia sa nepostaví proti kompromisnému balíku, keďže je vo všeobecnosti v súlade s celkovým účelom a všeobecnou charakteristikou návrhu. Pokiaľ ide o využívanie vykonávacích aktov na stanovenie poplatkov pre Európsku chemickú agentúru, vymedzenie pojmu nanomateriál a stanovenie poplatkov za vzájomné uznávanie žiadostí, Komisia už vydala vyhlásenia a sú prílohami k tomuto stanovisku. 5. Záver Podľa článku 293 ods. 2 Zmluvy o fungovaní Európskej únie sa Komisia nepostaví proti zmenám a doplneniam, ktoré Európsky parlament odhlasoval v druhom čítaní v súlade so znením už uvedeného kompromisu. Príloha: Vyhlásenia Komisie Vyhlásenie Komisie o využívaní vykonávacích aktov na stanovenie poplatkov Komisia sa domnieva, že stanovenie poplatkov, ktoré sa majú platiť Európskej chemickej agentúre, nemožno určiť prostredníctvom vykonávacích aktov. Avšak v duchu kompromisu sa Komisia nepostaví proti konečnému zneniu, na ktorom sa Rada a Európsky parlament dohodli. V tomto osobitnom prípade si však Komisia vyhradzuje právo využiť opravné prostriedky ustanovené v zmluve, aby sa zohľadnilo vysvetlenie Súdneho dvora týkajúce sa rozlíšenia článkov 290 a 291. Vyhlásenie Komisie o vymedzení pojmu nanomateriál Zatiaľ čo Komisia môže akceptovať konečné znenie podľa dohody medzi Radou a Európskym parlamentom, naďalej sa domnieva, že priamy odkaz na odporúčanie Komisie 2011/696/EÚ o vymedzení pojmu nanomateriál by bol vhodnejší vzhľadom na potrebu harmonizovaného vymedzenia pojmu nanomateriál na účely používania tohto pojmu v právnych predpisoch EÚ a možnosti ľahko ho prispôsobiť technickému a vedeckému rozvoju. Z uvedeného dôvodu Komisia podnikne potrebné kroky na zabezpečenie toho, aby sa to zohľadňovalo vo všetkých budúcich návrhoch. Vyhlásenie Komisie o stanovení poplatkov za vzájomné uznávanie žiadostí Pri prijímaní návrhu nariadenia o poplatkoch v súlade s článkom 80 ods. 1 sa Komisia bude usilovať zabezpečiť, aby výška poplatku za žiadosti o vzájomné uznanie splatného Európskej chemickej agentúre zohľadňovala výšku poplatkov, ktoré sa účtujú v rôznych členských štátoch, a nepredstavovala neprimeranú záťaž pre firmy, a to najmä MSP.